डेवी दशमलव वर्ग सूची
डेवी दशमलव वर्गीकरण (डीडीसी) मेलविल डेवी द्वारा संयुक्त राज्य अमेरिका में पहली बार प्रकाशित एक पुस्तकालय वर्गीकरण प्रणाली है। 'डेवी प्रणाली को पहली बार सेंट लुइस पब्लिक लाइब्रेरी के लिए डब्ल्यू.टी. हैरिस के वर्गीकरण के आधार पर, एमहर्स्ट कॉलेज लाइब्रेरी में आवेदन(एप्लिकेशन) के लिए 1873 में अमरीकी लाइब्रेरियन मेलविल डेवी द्वारा तैयार किया गया था।' इस प्रणाली के अंतर्गत दस मुख्य भागों में संसार के संपूर्ण ज्ञान को समाहित किया गया है। ये दस मुख्य भाग हैं: 000–099, सामान्य कार्य; 100–199, दर्शनशास्त्र और मनोविज्ञान; 200–299, धर्म; 300–399, सामाजिक विज्ञान; 400–499, भाषा; 500–599, प्राकृतिक विज्ञान और गणित; 600–699, प्रौद्योगिकी; 700–799, कला; 800-899, साहित्य और अलंकार शास्त्र; और 900–999, इतिहास, जीवनी तथा भूगोल। इस वर्गीकरण प्रणाली के प्रत्येक मुख्य भाग को दस पदानुक्रमित विभाजनों में संरचित किया गया है। इसमें पुस्तकालय को विषय के बजाय अनुशासन के आधार पर व्यवस्थित किया जाता है। नीचे दी गई सूची दस मुख्य वर्गों, सौ प्रभागों और हजार वर्गों को प्रस्तुत करती है-